ANTI-SEMITSKA TELEVIZIJSKA SERIJA - 2003-11-05
Richard Boucher kaže da se Sjedinjene države ”snažno protive bilo kojem i svim ispoljavanjima anti-semitizma:“
Muslimaski sveti mjesec Ramazana je u toku i Muslimani širom svijeta to vrijeme obilježavaju molitvama, postom i druženjima u porodičnom krugu. Nažalost, na pojedinim mjestima, mnogi muslimanski vjernici vjerojatno prate zlonamjernu anti-semitsku televizijsku serijsku dramu pod nazivom “Al-Shatat,” što u prevodu znači dijaspora. Serija od 30 epizoda producirana je u Siriji i na području Srednjeg istoka se emituje preko televizijske stanice terorističke grupe Hezbollah čije je sjedište u Libanu. Ta sirijska produkcija je vrlo slična onoj emitiranoj prošle godine, takođe tokom mjeseca Ramazana, na televizijskim stanicama u Egiptu i drugim zemljama. Prošlogodišnja serija bila je nazvana ”Konjanik - ili vitez - bez konja“ i bila je bazirana na notornom anti-semitskom spisu poznatom pod nazivom ”Protokol zionskih mudraca.“ Tom izmišljenom tvorevinom govori se da Jevreji već duže vrijeme zagovaraju zavjeru kako bi ovladavali svijetom. Prije jednog stoljeća ”Protokol” je korišten u tadašnjoj carskoj Rusiji za demonizaciju Jevreja. Kasnije, u nacističkoj Njemačkoj, ”Protokol“ je korišten prilikom progroma Živova koji je rezultirao Holokaustom, sistematskim ubijanjem 6 miliona evropskih Jevreja tokom Drugog svjetskog rata. Producenti sirijske ”Dijaspore“ tvrde da taj televizijski dramski serijal ”nema nikakve veze sa “Protokolom zionskih mudraca.” Ali, tema serije je ista kao i tema prošlogodišnje serije ”Konjanik.“ To je ideja, protivna svakom zdravom razumu i puna mržnje, o tome da Jevreji kuju zavjeru o ovladavanju svijetom. Glasnogovornik State Departmenta Richard Boucher kaže da se Sjedinjene države ”snažno protive bilo kojem i svim ispoljavanjima anti-semitizma:“ BOUCHER: Na te programe gledamo kao na neprihvatljive. Takvi programi ne doprinose klimi zajedničkog razumijevanja i tolerancije koji su Srednjem istoku očajnički potrebni. Većina je Muslimana i ljudi drugih vjera na Srednjem istoku, naravno, u potpunosti su svjesni da su etnička ili vjerska mržnja nešto sasvim suprotno u odnosu na ono što je sada potrebno tom području punom nevolja. Ne postoji dobar trenutak za koji se može reći da je povoljan za gledanje jednog apsurdnog telezijskog dramskog serijala koji podstiče anti-semitizam, naročito ne tokom svetog mjeseca Ramazana. Ovaj mjesec je, kako je to rekao predsjednik Sjedinjenih država George W. Bush grupi Muslimana kojima je bio domaćin u Bijeloj Kući, ”pravo vrijeme da ljudi svih vjera iskažu vrijednosti koje držimo zajedničkim: ljubav prema porodici, zahvalnost bogu i posvećenost religijskoj slobodi.“